13/02/2020 | Administración LocalMunicipal
A Coruña
Educación
Bases programa Idiomas do Mundo 2020

1. O Concello da Coruña, por medio da Concellaría de Educación, Cultura e Memoria Histórica, convoca o programa educativo “Idiomas do Mundo 2020”, no que se ofrece a oportunidade ao alumnado de 4º da ESO e 1º de Bacharelato, de realizar unha actividade de inmersión lingüística no verán de 2020, co obxectivo de avanzar no dominio dalgunha das linguas europeas máis faladas no mundo (inglés e francés, portugués, e alemán) e poder acreditar de xeito oficial o nivel acadado consonte o Marco Común Europeo de Referencia para as Linguas (MCERL). O programa, ademais, permitirá ao alumnado a súa participación nunha acción intercultural por medio do achegamento a outra cultura de Europa.2. A estadía nos países de destino será de catro semanas dentro das vacacións de verán do 2020, preferentemente no mes de xullo.3. Os países de destino serán: Irlanda, Francia, Portugal, Alemaña ou Austria.4. O programa oferta 60 bolsas. Distribúense do seguinte xeito: - Inglés (Irlanda) 37 prazas - Francés (Francia) 10 prazas - Portugués (Portugal) 10 prazas - Alemán (Alemaña ou Austria) 3 prazas 5. No caso de que non haxa solicitudes abondo de alumnado para algún dos idiomas ofertados, a adxudicataria e o concello poderán acordar a asignación das prazas non cubertas a outro ou outros idiomas nos que exista listaxe de agarda.6. O programa inclúe as seguintes prestacións: - Cando menos, unha xornada informativa, de preparación específica, para o alumnado participante no programa. - Manual do estudante. - Viaxe e desprazamentos de ida e volta dende A Coruña até o destino asignado a cada alumna/o participante. No seu caso, incluirase no prezo do billete a facturación dunha maleta. Nestas viaxes, o alumnado estará acompañado por monitoras/es. - Estancia no país de destino durante o período correspondente á estadía, vivindo en familia en réxime de pensión completa. O domicilio da familia non poderá estar a unha distancia (medida en tempo de desprazamento) superior a 50 minutos en transporte público ao respecto do centro de estudos. No caso de que o domicilio estea situado a máis de 2 quilómetros do centro de estudos, facilitarase opción de transporte público entre o domicilio e o centro de estudos, sen custe para a persoa participante. - Clases intensivas do idioma correspondente no país de destino (acordes ao nivel previo da/o alumna/o); un mínimo de 15 horas semanais entre luns e venres, agás festivos. O profesorado será nativo ou terá acreditado un nivel C2 do MCERL. O máximo de alumnas/os por grupo será de 15. - Material escolar para as clases. - Actividades culturais e lúdicas: un mínimo de tres semanais. - Actividades adicionais de idioma. - Seguimento e control, por persoal especializado, da vida do alumnado na familia de acollida, do seu comportamento e rendemento académico no centro, así como da súa vida social. - Realización de proba oficial e certificado oficial acreditativo do nivel acadado consonte o Marco Común Europeo de Referencia para as Linguas (MCERL). - Seguro de responsabilidade civil para as persoas participantes, cun importe global de 45.000,00 €. 7. O alumnado seleccionado poderá ser beneficiario dunha bolsa total ou parcial en función das circunstancias económicas familiares.8. O gasto deste programa realizarase con cargo á aplicación 51.236.226.26 dos orzamentos xerais do Concello da Coruña para o ano 2020 por un importe de 133.740,00 €. 9. Bolsa total. Serán beneficiarias/os de bolsa total as persoas seleccionadas que non superen os 9.000,00 € anuais de renda per cápita. O cálculo da renda efectuarase consonte se estabelece nas presentes bases.10. Bolsa parcial. O Concello asumirá un máximo do 95% e un mínimo do 5% do custo total das prazas do alumnado seleccionado que supere os 9 000,00 € anuais per cápita. As familias do alumnado beneficiario de bolsa parcial asumirán un mínimo do 5% e un máximo dun 95% do custo total da praza e aboará á empresa adxudicataria o importe nos prazos fixados polo SME. As porcentaxes que corresponde aboar ás familias variarán en función da renda per cápita e son as que se indican no seguinte cadro: 11. As familias achegarán as cantidades que correspondan á empresa adxudicataria encargada da organización técnica da actividade, de acordo coas contías establecidas na cláusula anterior.12. O alumnado seleccionado estará obrigado a participar en cantas reunións sexan convocadas polo Servizo Municipal de Educación (en adiante, SME), así como a facer efectivo, no seu caso, a porcentaxe que lle corresponda do custo da súa participación no programa nos prazos establecidos polo SME, que serán publicados na web municipal (www.coruna. gal/educacion). O incumprimento destas obrigas implicará a exclusión do programa, logo de resolución motivada do órgano competente.13. O alumnado afectado por algunha discapacidade poderá participar no programa cando o fogar de acollida sexa axeitado ás súas necesidades específicas.14. A selección do alumnado participante realizarase en réxime de concorrencia competitiva. Esta selección realizarase de acordo cos principios de publicidade, transparencia, concorrencia, obxectividade e non discriminación aplicando os criterios de valoración fixados nestas bases.15. O procedemento para a selección do alumnado iníciase de oficio polo órgano competente do Concello publicándose a convocatoria na páxina web municipal (www.coruna. gal/educacion). A través da citada páxina o SME realizará as comunicacións ás persoas participantes, sendo responsabilidade destas a consulta da mesma para obter a información relativa a listados, prazos, convocatorias de xuntanzas e outras cuestións relacionadas co programa.16. Constar empadroado no Concello da Coruña xunto co seu pai e/ou nai ou representante legal (exclusivamente nos casos en que a representación legal do menor non sexa ostentada polos pais), dende o 1 de setembro de 2019. Tamén serán aceptados empadroamentos posteriores a esa data e anteriores ao final do prazo de presentación de solicitudes nos casos en que se acredite traslado de domicilio e centro educativo motivado por cambio de localidade de residencia ao Concello da Coruña.17. Estar cursando, no réxime xeral, 4º da ESO ou 1º de Bacharelato no curso 2019/2020.18. Obter no curso 2018/19 unha cualificación mínima de Ben (6) en 3ª ou 4ª da ESO e non ter ningunha materia suspensa.19. Obter no curso 2018/19 unha cualificación mínima de Ben (6), en 3º ou 4º da ESO nas linguas estranxeiras para as que se solicite o programa( (inglés, francés, portugués ou alemán). No caso de estar a cursar algún destes idiomas na Escola Oficial de Idiomas poderase alegar a cualificación obtida nela. Para o caso de portugués, de non se estar a cursar esta materia, a cualificación a valorar será a correspondente á materia de lingua galega e literatura do curso anterior.20. Estar en posesión do documento nacional de identidade (en diante, DNI) ou número de identidade de estranxeiro (en diante, NIE) e o pasaporte.21. Non ter sido beneficiario no ano 2019 do programa “ Idiomas do mundo 2019” nin do “ Junior Year 2019/2020”. 22. As persoas que precisen visado para realizar estadías no país para o que solicitan destino deberán dispor do mesmo cando menos 15 días antes do inicio da viaxe. A tramitación e obtención do visado é responsabilidade da persoa solicitante.23. Cualificación media obtida no curso 2018/19 (3º ou 4º da ESO), até un máximo de 5 puntos. Estes puntos asignaranse do seguinte xeito: Cualificación media obtida no curso 2018/19 (3º ou 4º da ESO), até un máximo de 5 puntos. Estes puntos asignaranse do seguinte xeito: 24. Cualificación final da materia de lingua estranxeira (inglés/francés/portugués ou galego/alemán) no curso 2018/19 (3º ou 4º da ESO) até un máximo de 7 puntos. No caso de estar a cursar algún destes idiomas na Escola Oficial de Idiomas poderase alegar a cualificación obtida nela.25. Ingresos económicos familiares até un máximo de 10 puntos. A puntuación correspondente asignarase do seguinte xeito: a) A renda familiar para os efectos de bolsa ou axuda obterase por agregación das rendas de cada un dos membros computábeis da familia que obteñan ingresos de calquera natureza, calculadas segundo se indica nos apartados seguintes e de conformidade coa normativa reguladora do Imposto sobre a Renda das Persoas Físicas (IRPF). Computarase o exercicio 2018. b) Para a determinación da renda dos membros computábeis que presentasen declaración polo IRPF, procederase do modo seguinte: Sumarase a base impoñible xeral (casa 415 da declaración da Renda do ano 2018) coa base impoñible do aforro (casa 435 da declaración da Renda do ano 2018) e restarase a cota resultante da declaración (casa 557 da declaración da Renda do ano 2018). No suposto en que existan membros da unidade familiar que non fixeron a declaración da renda, por non estar obrigados, teranse en conta os datos económicos que figuren na Axencia Tributaria para sumalos á renda familiar. c) No caso de se ter establecida pensión de alimentos en favor de fillos integrantes da unidade familiar, a contía efectivamente percibida da mesma no ano 2018 incluirase no cómputo na renda familiar. d) A renda familiar determinada segundo os números anteriores e dividirase entre o número de integrantes da unidade familiar. No caso de que exista discrepancia entre a documentación da que se dispoña para a determinación do número de integrantes da unidade familiar o SME poderá solicitar, se o considera oportuno, as aclaracións ou documentación adicional a efectos de determinar o número de membros que corresponda asignar. e) A falta ou defecto de acreditación das circunstancias económicas familiares non implicará a exclusión do proceso, pero se asignarán 0 puntos neste apartado. f) Con carácter excepcional poderán tomarse en consideración circunstancias sobrevidas (posteriores ao 2018) que teñan unha incidencia significativa na situación económica familiar.26. Discapacidade da persoa participante igual ou superior ao 33%, outorgarase 1 punto na baremación 27. Violencia no ámbito familiar. Nos casos en que se acredita a existencia de malos tratos na unidade de familiar de convivencia, outorgarase un (1) punto na baremación. Esta condición acreditarase presentado a documentación indicada no artigo 5 da Lei 11/2017, do 27 de xullo, galega para a prevención e o tratamento integral da violencia de xénero.28. Serán seleccionadas as persoas solicitantes que obteñan maior puntuación coa suma das obtidas nos distintos apartados do baremo.29. Unicamente se valorarán por parte da comisión documentos oficiais das entidades públicas e privadas correspondentes, asinados polas persoas responsábeis das certificacións que se esixen e, no seu caso, as declaracións responsábeis que se soliciten. Poderase requirir ás persoas participantes para que acheguen documentación adicional co obxecto de acreditar os méritos ou o cumprimento dos requisitos previstos nestas bases.30. O prazo de presentación da documentación será do 17 de febreiro ó 6 de marzo de 2020. As bases publicaranse no Boletín Oficial da Provincia da Coruña.31. O alumnado que queira participar no programa deberá inscribirse en liña na web municipal www.coruna. gal/ educación a través da ficha específica. Unha vez feita a inscrición o sistema elabora un xustificante de confirmación que se debe de imprimir. Este xustificante ten un número de asignación que será o de referencia de cada expediente no proceso. A documentación do expediente e a ficha de solicitude, asinada polo/a participante e a persoa ou persoas que teñen a patria potestade ou tutela sobre o/a participante, deberá presentarse nos rexistros municipais ou por calquera outro medio permitido pola Lei de Procedemento Administrativo.32. A documentación que se relaciona a continuación ten que presentarase por rexistro, dentro do prazo sinalado no punto anterior, acompañada dunha instancia na que se solicite a participación no programa municipal.1) Fotocopia do DOI (carné de identidade, pasaporte.) do solicitante e dos pais ou representantes legais.2) Copia do resgardo da ficha de solicitude que se cubriu en liña ( PDF enviado ao correo electrónico unha vez feita a inscrición). Importante: deberá estar asinada pola persoa solicitante e no caso de menores pola persoa que teña a patria potestade ou tutela.3) Certificado de empadroamento do solicitante no que figure co pai/nai ou representante legal. Non será necesario a presentación do documento cando se autorice ó Concello para a consulta dos datos no padrón municipal.4) Certificado das cualificacións correspondentes a 3º ou 4ª da ESO do curso académico 2018-19. No caso de estar a cursar algún idioma na Escola Oficial de Idiomas, deberá achegarse certificado de nota ou titulación B1.5) Certificado emitido polo centro educativo de estar a cursar 4º da ESO ou 1ª de Bacharelato no que figure o nome da persoa solicitante, datos do centro e curso.6) Se for o caso, certificado expedido pola Xunta de Galicia ou organismo competente na materia acreditativo do grao de minusvalía do alumno/a 7) No caso de non se autorizar na solicitude a consulta de datos tributarios, certificacións expedidas pola Axencia Estatal de Administración Tributaria (en adiantes AEAT) das declaracións de IRPF individuais de ambos proxenitores ou conxunta, correspondentes ao exercicio 2018, emitidas e datadas no mes de setembro, ou posterior, de 2018. As persoas que forman parte de unidades familiares non obrigadas a declarar ou das que as administracións tributarias non dispoñen de datos, deberán entregar unha certificación expedida pola AEAT acreditativa desta situación.8) No suposto de familias monoparentais, achegarase a certificación de quen teña atribuída legalmente a garda e custodia da persoa participante. Para estes efectos considérase “familia monoparental” a formada por nai ou pai solteira/o, ou por nai ou pai en situación de separación legal, divorcio, nulidade ou viuvez. Non se considerará familia monoparental aquela na que se teña acordada custodia compartida. A condición de familia monoparental acreditarase mediante fotocopia compulsada do libro de familia e/ ou resolución xudicial de separación, divorcio, nulidade ou adopción de medidas paterno-filiais, onde figure a contía da pensión de alimentos establecida en favor dos menores integrantes da unidade familiar.9) Cando se teña acordada pensión de alimentos, ou exista dereito a ela, deberá achegarse, xunto coa resolución xudicial máis recente que a estableza, unha declaración responsábel (anexo I) do/a proxenitor/a custodio/a indicando a contía percibida por tal concepto no ano 2018. No caso de que exista incumprimento total ou parcial do abono da pensión deberá xuntarse copia da admisión a trámite da demanda de execución ou da denuncia presentada. Nos casos en que, existindo dereito a solicitar pensión de alimentos, non se acredite a súa solicitude ou a contía da mesma, non se obterán puntos no apartado de ingresos económicos familiares.33. O Concello reservase o dereito a realizar as comprobacións oportunas sobre a documentación presentada, quedando obrigada a persoa interesada a facilitar canta información e documentación lle sexa requirida polo SME para acreditar a veracidade dos datos alegados. Será causa de exclusión do procedemento non acreditar oportunamente o cumprimento dos requisitos que permiten a participación no mesmo. A falta de acreditamento das circunstancias que permitan determinar a renda per cápita que corresponda motivará a non asignación de puntuación no apartado de ingresos económicos). 34. Para os efectos de baremar as solicitudes e elaborar as listaxes que correspondan, constitúese unha comisión de valoración que estará integrada pola Xefatura de departamento de Educación, a Xefatura de sección e unha técnica de Educación, que exercerá como secretaria.35. As listaxes e comunicacións relativas a este programa realizaranse a través da páxina www.coruna. gal/educacion 36. Unha vez revisada a documentación presentada publicarase unha listaxe provisional de persoas admitidas e non admitidas (indicándose a causa que motiva esta circunstancia). Fronte a esta listaxe abrirase un prazo de 10 días para que, no caso que corresponda, se poida emenda a documentación presentada.37. A comisión de valoración examinará a documentación presentada no período de emenda e publicará as seguintes listaxes: · Alumnado admitido coa proposta de baremación provisional realizada de conformidade co baremo que figura nas bases para cada un dos idiomas que se soliciten. · Alumnado excluído do programa, indicando a causa da exclusión.38. Fronte a estas listaxes provisionais abrirase un prazo de 10 días, para que, no caso de corresponda, se poidan realizar alegacións ao respecto das puntuacións asignadas, sobre a base da documentación que obre no expediente. De non facelo así teráselle por desistido da súa petición.39. A comisión de valoración examinará as alegacións presentadas e emitirá informe motivado coas puntuacións definitivas de cada persoa solicitante. Tendo en conta estas, realizará unha primeira adxudicación de prazas considerando unicamente o idioma seleccionado como primeiro na orde de preferencia da solicitude. No caso de empate, adxudicaranse as prazas atendendo os seguintes criterios pola orde establecida a continuación: 1. Menor renda per cápita familiar.2. Cualificación final no idioma estranxeiro solicitado durante o curso anterior.3. Cualificación media do curso anterior 4. Situación de discapacidade da alumna 5. Sorteo público No caso de quedar prazas vacantes tras a primeira adxudicación, realizaranse sucesivas adxudicacións para as prazas sen cubrir tomando en consideración o seguinte idioma solicitado.40. A proposta de resolución definitiva recollerá, se procede, as alegacións presentadas. Non se realizarán comunicación individuais fronte ás mesmas. A proposta emitirase pola Xefatura de Servizo de Educación e incluirá as seguintes relacións definitivas: a. Alumnado seleccionado (tantos como prazas se oferten no programa), sinalando aos/ás que se lles concedese unha bolsa total e a porcentaxe do custe da praza que lles corresponda aboar ás/aos restantes seleccionadas/os. b. Alumnado que, cumprindo os requisitos, non acada o número de orde que lles permita participar no programa por exceder do número de prazas. Este alumnado constituirá a listaxe de agarda. As persoas seleccionadas nalgunha das listas, se é o caso, non figurarán na listaxe de agarda do outro idioma. As persoas non seleccionadas poderán figurar en máis dunha listaxe. c. Alumnado que non cumpre os requisitos para participar no programa, con expresión sucinta da causa da súa exclusión.41. A proposta de resolución definitiva elevarase ao órgano competente que resolverá de forma motivada.42. Unha vez publicada a resolución definitiva, as persoas seleccionadas disporán dun prazo de 5 días naturais para a súa aceptación, que deberá ser comunicada por escrito ao SME a través dos rexistros municipais ou en calquera das dependencias a que se refire o artigo 16 da Lei 39/2015, do 1 de outubro, do Procedemento Administrativo Común das Administracións Públicas. Transcorrido dito prazo sen que se produza tal comunicación entenderase que desiste da súa participación no programa. De se presentar a comunicación por medio dalgún rexistro non municipal deberase remitir copia escanada da mesma (co selo de rexistro de entrada) por correo electrónico ao SME (educacion@coruna. es) dentro do prazo de aceptación. Alumnado seleccionado (tantos como prazas se oferten no programa), sinalando aos/ás que se lles concedese unha bolsa total e a porcentaxe do custe da praza que lles corresponda aboar ás/aos restantes seleccionadas/os.43. As persoas participantes incluídas na listaxe de agarda substituirán, por orde de puntuación, ás seleccionadas.44. A resolución definitiva esgota a vía administrativa e contra ela poderá interpoñerse recurso potestativo de reposición diante do órgano que resolveu, no prazo dun mes, na forma e condicións que determina a Lei 39/2015, do 1 de outubro, del Procedemento Administrativo Común das Administracións Públicas, ou ser impugnada directamente diante da xurisdición contencioso-administrativa, no prazo de dous meses contados a partir do día seguinte ao de publicación da resolución, de conformidade coa Lei 29/1998, do 13 de xullo, reguladora da xurisdición contencioso-administrativa.45. No caso existir vacantes finalizado o prazo de adxudicación das prazas do programa, o Servizo Municipal de Educación poderá realizar unha segunda convocatoria que se rexerá polos mesmos requisitos e procedemento previstos anteriormente.46. Os datos rexistrados polas persoas participantes no programa educativo, serán recollidos e tratados conforme á normativa en vigor e empregaranse exclusivamente para o programa.47. Consonte coa mencionada norma, as persoas participantes poderán exercer o seu dereito de oposición, acceso, rectificación e cancelación nos termos previstos na lei. Os datos serán custodiados polo Concello con acceso por parte da empresa xestora do contrato. A Coruña, 10 de febreiro de 2020 Jesús Javier Celemín Santos Concelleiro de Educación, Cultura e Memoria Histórica (A cubrir unicamente no caso de estar a percibir pensión de alimentos en virtude de resolución xudicial por separación, divorcio ou nulidade matrimonial, ou adopción de medidas paterno filiais en favor dalgún membro da unidade familiar, ou de ter dereito á mesma) D/D.ª _________________________________________________________________________________________________, provisto/a de documento oficial de identidade______________________________________________________________, 1º.- Que durante o ano 2018 percibiu a cantidade de ________________ euros en concepto de pensión de alimentos en favor de membros que integran a unidade familiar.2º.- (A cubrir só no caso de incumprimento total ou parcial do aboamento da pensión de alimentos durante o ano 2018) Achega copia da admisión a trámite da demanda de execución ou da denuncia formulada como consecuencia da falta de pagamento da pensión: Si  Non  No caso de non achegar copia da admisión a trámite da demanda de execución ou da denuncia realizarase o cómputo da renda co cómputo íntegro da pensión de alimentos que corresponda. No caso de non se acreditar a contía que corresponda percibir en concepto de pensión de alimentos non se asignará puntuación no apartado de ingresos económicos familiares. A Coruña, _______________ o ____________________ de ______________ do 2019. Asdo. ______________________________